PIB Headquarters
कोविड-19 पर पीआईबी का बुलेटिन 
- 26 दिनों के बाद कोविड-19 के दैनिक मामलों की संख्या तीन लाख से कम हुई
- केंद्र सरकार ने राज्यों और केंद्र शासित प्रदेशों को अब तक 20 करोड़ से अधिक वैक्सीन की खुराक निशुल्क दी हैं
- भारत में कोविड टीकाकरण के बाद रक्तस्राव और थक्के जमने की घटनाएं बेहद कम हैं।
- आने वाले चक्रवाती तूफान के बावजूद, देश को 150 मीट्रिक टन ऑक्सीजन पहुंचाने के लिए रेलवे ने आज प्रातः गुजरात से 2 ऑक्सीजन एक्सप्रेस रवाना कीं
- रक्षा मंत्री श्री राजनाथ सिंह ने डीआरडीओ द्वारा विकसित कोविड- प्रतिरोधी दवा की पहली खेप जारी की और स्वास्थ्य मंत्री डॉ. हर्षवर्धन को सौंपी
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
26दिनों के बाद कोविड-19के दैनिक मामलों की संख्या तीन लाख से कम हुई
- भारत में संक्रमण मुक्त लोगों की कुल संख्या आज 2,11,74,076 हो गयी। बीमारी से उबरने की राष्ट्रीयदर 84.81 प्रतिशत है।
- पिछले 24 घंटों में 3,78,741 लोग कोविड-19 से उबरे हैं।
- पिछले 24 घंटे में बीमारी से उबरने वाले लोगों की संख्या दैनिक नये मामलों की संख्या से ज्यादा है, ऐसा पिछले सात दिनों में छठी बार और लगातार चौथे दिन हुआ है।
- राष्ट्रीय मृत्यु दर इस समय 1.10 प्रतिशत है।
- कोविड-19 से निपटने के लिए मिलने वाली राहत सामग्रियों की विदेशी सहायता को राज्यों/केंद्रशासित क्षेत्रों के लिए तेजी से मंजूरी दी जा रही है, वितरित और प्रेषित किया जा रहा है। अब तक कुल मिलाकर 11,058 ऑक्सीजन कंसन्ट्रेटर, 13,496 ऑक्सीजन सिलेंडर, 19 ऑक्सीजन उत्पादन संयंत्र, 7,365 वेंटिलेटर/बाई पीएपी और रेमडेसिविर की 5.3 लाख शीशियां सड़क और वायु मार्ग से पहुंचा दी गयी हैं या भेज दी गयी हैं।
अधिक जानकारी के लियेhttps://pib.gov.in/PressReleasePage.aspx?PRID=1719324
भारत में कोविड टीकाकरण के बाद रक्तस्राव और थक्के जमने की घटनाएं बेहद कम हैं। राष्ट्रीय एईएफआई  समिति ने केंद्रीय स्वास्थ्य मंत्रालय को रिपोर्ट सौंपी
राष्ट्रीय एईएफआई  समिति की ओर से स्वास्थ्य और परिवार कल्याण मंत्रालय को सौंपी रिपोर्ट में कहा गया है कि भारत में कोविड टीकाकरण के बाद रक्तस्राव और थक्के जमने के मामले बहुत कम हैं और यह देश में ऐसी स्थितियों के सामने आने की अपेक्षित संख्या के अनुरूप हैं।
कुछ देशों में 11 मार्च, 2021 को, विशेष रूप से एस्ट्रा जेनेका-ऑक्सफोर्ड वैक्सीन [भारत में कोविशील्ड] के साथ, टीकाकरण के बाद “रक्तस्राव और थक्के जमने की घटनाओं”, को लेकर अलर्ट जारी किए गए हैं। वैश्विक चिंताओं को देखते हुए भारत में प्रतिकूल घटनाओं  का तत्काल गहन विश्लेषण कराने का फैसला लिया गया था।
राष्ट्रीय एईएफआई समिति ने उल्लेख किया है कि 3 अप्रैल, 2021 तक, टीके की 7,54,35,381 खुराक  लगाई गईं हैं। इनमें 6,59,44,106 पहली खुराक और 94,91,275 दूसरी खुराक शामिल थीं। कोविड-19 टीकाकरण अभियान शुरू होने के बाद से देश के 753 जिलों में से 684 जिलों में को-विन प्लेटफॉर्म के माध्यम से 23,000 से ज्यादा प्रतिकूल घटनाएं  दर्ज की गई थीं। इनमें से सिर्फ 700 मामले  ही गंभीर और जटिल प्रकृति के रूप में दर्ज किए गए थे।
अधिक जानकारी केलिये:https://pib.gov.in/PressReleasePage.aspx?PRID=1719355
कोविड के खिलाफ लड़ाई के लिए अंतर्राष्ट्रीय सहायता को तेजी से स्वीकृति देने, बांटने और राज्यों व केन्द्र शासित प्रदेशों को भेजने का काम जारी
कोविड-19 के खिलाफ जारी लड़ाई में अग्रणी बनी हुई भारत सरकार को 27 अप्रैल, 2021 से विभिन्न देशों/संगठनों से अंतर्राष्ट्रीय अनुदान और कोविड-19 राहत चिकित्सा सामग्री व उपकरण प्राप्त हो रहे हैं। एक सरल और व्यवस्थित तंत्र के माध्यम से, भारत सरकार के विभिन्न मंत्रालय/विभागों ने आने वाली वैश्विक सहायता की राज्यों और केन्द्र शासित प्रदेशों को आपूर्ति के लिए “समग्र सरकार” के दृष्टिकोण के तहत निर्बाध रूप से सहयोग किया है।
27 अप्रैल, 2021 से 16 मई, 2021 तक कुल 11,321 ऑक्सीजन कंसन्ट्रेटर, 15,801 ऑक्सीजन सिलेंडर, 19 ऑक्सीजन जनरेशन प्लांट, 7,470 वेंटिलेटर/ बीआई पीएपी, करीब 5.5 लाख रेमडेसिविर इंजेक्शन सड़क और हवाई माध्यम से वितरित/ रवाना किए जा चुके हैं।
अधिक जानकारी के लिये:https://pib.gov.in/PressReleasePage.aspx?PRID=1719369
रक्षा मंत्री श्री राजनाथ सिंह ने डीआरडीओ द्वारा विकसित कोविड - प्रतिरोधी दवा की पहली खेप लॉन्च की और स्वास्थ्य मंत्री डॉ. हर्षवर्धन को सौंपी
रक्षा मंत्री श्री राजनाथ सिंह द्वारा 17 मई, 2021 को नई दिल्ली में कोविड के लिये सहायक थेरेपी कोविड-प्रतिरोधी दवा, 2-डीऑक्सी-डी-ग्लूकोज  का पहला बैच जारी किया और उसे स्वास्थ्य एवं परिवार कल्याण, विज्ञान एवं प्रौद्योगिकी और पृथ्वी विज्ञान मंत्री डॉ. हर्षवर्धन को सौंपा। इस दवा के पाउचों से भरा एक-एक डिब्बा अखिल भारतीय आयुर्विज्ञान संस्थान  के निदेशक डॉ. रणदीप गुलेरिया और सशस्त्र बल चिकित्सा सेवा  के लेफ्टिनेंट जनरल सुनील कांत को भी सौंपा गया। इस दवा के और डिब्बे देशभर के विभिन्न अस्पतालों को आपातकालीन उपयोग के लिए सौंपे जायेंगे। इंस्टीट्यूट ऑफ न्यूक्लियर मेडिसिन एंड एलाइड साइंसेज , जोकि रक्षा अनुसंधान एवं विकास संगठन  की एक प्रयोगशाला है, द्वारा डॉ. रेड्डीज लेबोरेटरीज , हैदराबाद के साथ मिलकर कोविड19 - प्रतिरोधी दवा 2-डीऑक्सी-डी-ग्लूकोज  का एक चिकित्सीय अनुप्रयोग विकसित किया गया है।
अधिक जानकारी के लिये:https://pib.gov.in/PressReleasePage.aspx?PRID=1719363
डॉ. हर्षवर्धन ने कोविड-19 से संबंधित मंत्रियों के समूह  की 26वीं बैठक की अध्यक्षता की
केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज यहां कोविड-19 से संबंधित उच्चस्तरीय मंत्रियों के समूह  की 26वीं बैठक की अध्यक्षता की। उनके साथ इस बैठक में विदेश मंत्री डॉ. एस. जयशंकर; नागरिक उड्डयन मंत्री श्री हरदीप एस. पुरी; पत्तन, पोत परिवहन और जलमार्ग  और रसायन एवं उर्वरक राज्यमंत्री श्री मनसुख मंडाविया; गृहराज्य मंत्री श्री नित्यानंद राय और स्वास्थ्य एवं परिवार कल्याण राज्यमंत्री श्री अश्विनी कुमार चौबे डिजिटल रूप से शामिल हुए। नीति आयोग के सदस्य  डॉ. विनोद के. पॉल वर्चुअल रूप से इस बैठक में उपस्थित थे।
अधिक जानकारी के लिये:https://pib.gov.in/PressReleasePage.aspx?PRID=1719484
रक्षा मंत्री श्री राजनाथ सिंह ने दूसरी कोविड-19 लहर से लड़ने में रक्षा मंत्रालय, सशस्त्र बलों, डीआरडीओ और अन्य रक्षा संगठनों के प्रयासों की समीक्षा की
रक्षा मंत्री श्री राजनाथ सिंह ने दिनांक 17 मई, 2021 को एक वीडियो कॉन्फ्रेंसिंग के माध्यम से देश में वर्तमान कोविड-19 स्थिति से निपटने के लिए नागरिक प्रशासन की सहायता करने में रक्षा मंत्रालय, सेना के तीनों अंगों, रक्षा अनुसंधान एवं विकास संगठन  तथा अन्य रक्षा संगठनों के प्रयासों की समीक्षा की। इस बैठक में रक्षा प्रमुख जनरल बिपिन रावत, रक्षा सचिव डॉ. अजय कुमार, नौसेना प्रमुख एडमिरल करमबीर सिंह, वायुसेना प्रमुख एयर चीफ मार्शल आर के एस भदौरिया, सेना प्रमुख जनरल एम एम नरवणे, रक्षा अनुसंधान एवं विकास विभाग के सचिव एवं डीआरडीओ के अध्यक्ष डॉ जी सतीश रेड्डी, अपर सचिव  श्री संजय जाजू, एडीजी आर्म्ड फोर्सेज मेडिकल सर्विसेज़  एवं रक्षा मंत्रालय के अन्य वरिष्ठ अधिकारी मौजूद थे।
बैठक में डीआरडीओ द्वारा विभिन्न राज्यों में स्थापित किए जा रहे विशेष कोविड अस्पतालों, सैन्य अस्पतालों में अतिरिक्त बिस्तरों का निर्माण, पीएम केयर फंड के तहत प्रेशर स्विंग एब्सॉर्प्शन  ऑक्सीजन प्लांट की आपूर्ति और वर्तमान मांग को पूरा करने के लिए डॉक्टरों और अन्य स्वास्थ्य पेशेवरों की वृद्धि पर जोर दिया गया
अधिक जानकारी के लिये:https://pib.gov.in/PressReleasePage.aspx?PRID=1719551
केंद्र सरकार ने राज्यों और केंद्र शासित प्रदेशों को अब तक 20 करोड़ से अधिक वैक्सीन की खुराक निशुल्क दी हैं
राज्यों और केंद्र शासित प्रदेशों के पास अब भी दो करोड़ से अधिक खुराके मौजूद हैं। अगले तीन दिनों में राज्यों और केंद्र शासित प्रदेशों को लगभग तीन लाख अतिरिक्त खुराकें मिल जायेंगी।
अधिक जानकारी के लिये:https://pib.gov.in/PressReleasePage.aspx?PRID=1719280
भारत में रेमडेसिविर की उपलब्धता बढ़ाने के लिए सरकार ने तेजी से कार्रवाइयां कीरेमडेसिविर की उत्पादन क्षमता 38 लाख शीशियां प्रति माह से बढ़कर लगभग 119 लाख शीशियां प्रति माह हो गयी
कोविड-19 मामलों की संख्या तेजी से बढ़ने के साथ औषध विभाग ने अप्रैल, 2021 की शुरुआत में कोविड-19 उपचार के लिए उपयोग की जाने वाली दवाओं की उपलब्धता, उत्पादन और आपूर्ति की निगरानी तेज कर दी थी। रेमडेसिविर एक पेटेंट दवा है, जो भारत में सात भारतीय दवा कंपनियों  को पेटेंट धारक गिलियड लाइफ साइंसेज अमेरिका द्वारा दिए गए स्वैच्छिक लाइसेंस के तहत बनाया जाती है।
घरेलू उत्पादन क्षमता बढ़ाने के लिए, रेमडेसिविर के सभी सात घरेलू लाइसेंस प्राप्त निर्माताओं को उत्पादन में तेजी लाने के लिए कहा गया था। केंद्र सरकार और निर्माण कंपनियों के संयुक्त प्रयासों से, लाइसेंस प्राप्त निर्माताओं की उत्पादन क्षमता 38 लाख शीशियां प्रति माह से अभूतपूर्व रूप से बढ़कर लगभग 119 लाख शीशियां प्रति माह हो गयीं। 38 अतिरिक्त विनिर्माण स्थलों को तेजी से मंजूरी दिए जाने के साथ देश में रेमडेसिविर के स्वीकृत विनिर्माण स्थलों की संख्या 22 से बढ़कर 60 हो गयी है। विदेश मंत्रालय की मदद से रेमडेसिविर के निर्माताओं को विदेशों से आवश्यक कच्चे माल और उपकरणों की आपूर्ति प्राप्त करने की सुविधा दी जा रही है।
अधिक जानकारी के लिये:
https://pib.gov.in/PressReleasePage.aspx?PRID=1719402
आने वाले चक्रवाती तूफान के बावजूद, तेज़ हवाओं को मात देते हुए देश को 150 मीट्रिक टन ऑक्सीजन पहुंचाने के लिए रेलवे ने आज प्रातः गुजरात से 2 ऑक्सीजन एक्सप्रेस रवाना कीं
सभी बाधाओं को पार करते हुए और नए समाधानों को खोजने के साथ, भारतीय रेलवे देश भर के विभिन्न राज्यों में तरल चिकित्सा ऑक्सीजन की आपूर्ति बनाए रखते हुए राहत पहुंचाने की अपनी यात्रा जारी रखे हुए है। अब तक, भारतीय रेलवे ने देश भर के विभिन्न राज्यों में 600 से अधिक टैंकरों में 10300 मीट्रिक टन से अधिक एलएमओ वितरित की है।पिछले कुछ दिनों से ऑक्सीजन एक्सप्रेस हर दिन लगभग 800 मीट्रिक टन एलएमओ देश में पहुंचा रही है।
आने वाले चक्रवाती तूफान के बावजूद तेज हवाओं को मात देते हुए, रेलवे ने आज प्रातः गुजरात से 2 ऑक्सीजन एक्सप्रेस चलाईं ताकि देश को 150 मीट्रिक टन ऑक्सीजन की आपूर्ति की जा सके।वडोदरा से एक ऑक्सीजन एक्सप्रेस 2 आरओआरओ ट्रकों और 45 एमटी एलएमओ के साथ दिल्ली क्षेत्र में आपूर्ति के लिए सुबह 4 बजे रवाना हुई।उत्तर प्रदेश और दिल्ली क्षेत्र में वितरण के लिए दूसरी ऑक्सीजन एक्सप्रेस 106 एमटी ऑक्सीजन सहायता से लदे 6 टैंकरों के साथ सुबह 5.30 बजे हापा से रवाना हुई।बोकारो से पंजाब के लिए पहली ऑक्सीजन एक्सप्रेस भी आज शाम 7 बजे दो टैंकरों के साथ 41.07 मीट्रिक टन ऑक्सीजन राहत के साथ फिल्लौर पहुंचने के लिए तैयार है।
अधिक जानकारी के लिये:https://pib.gov.in/PressReleasePage.aspx?PRID=1719342
भारतीय वायु सेना द्वारा दुबई के लिए ऑक्सीजन कंटेनरों का परिवहन
भारतीय वायु सेना का हैवीलिफ्ट परिवहन बेड़ा दिनांक 22 अप्रैल, 2021 से भारत में अपने फिलिंग स्टेशनों पर खाली क्रायोजेनिक ऑक्सीजन टैंकरों को एयरलिफ्ट कर रहा है, ताकि उन्हें भर कर सड़क या रेल द्वारा अपने गंतव्यों तक पहुंचाया जा सके। अब यही गतिविधि अंतर्राष्ट्रीय ठिकानों पर भी संचालित की जा रही है।
अधिक जानकारी के लिये:https://pib.gov.in/PressReleasePage.aspx?PRID=1719297
डीएसटी के सहयोग से विकसित वेंटिलेशन सिस्टम से लंबे समय तक पीपीई सूट पहनकर पसीना बहाने वाले स्वास्थ्य कर्मियों को मिलेगी राहत
स्वास्थ्य कर्मियों को जल्द ही भारी घुटन भरी पीपीई किट पहनकर घंटों पसीना बहाने से राहत मिल सकती है। पुणे आधारित एक स्टार्टअप ने पीपीई किट के लिए एक कॉम्पैक्ट और किफायती वेंटिलेशन सिस्टम विकसित किया है, जो पीपीई किट पहनते समय आने वाले अधिक पसीने को रोक सकता है।
एक छोटा सा बदलाव कर पीपीई किट के साथ इस वेंटिलेशन सिस्टम को जोड़ने से ये स्वास्थ्य कर्मियों को पर्याप्त मात्रा वेंटिलेशन  प्रदान करता है, जिससे न केवल शारीरिक असहजता बल्कि शरीर में संभावित फंगल रोगों को भी रोका जा सकता है।
वॉट टेक्नोवेशंस नाम से एक स्टार्टअप संचालित करने वाले मुंबई के एक इंजीनियरिंग विद्यार्थी निहाल सिंह आदर्श ने सोमैया विद्याविहार विश्वविद्यालय में राष्ट्रीय विज्ञान एवं प्रौद्योगिकी उद्यमिता विकास बोर्ड  समर्थित प्रोजेक्ट के तहत रिसर्च इनोवेशन इन्क्युबेशन डिजाइन लैबोरेट्री  में ‘कोव-टेक वेंटिलेशन सिस्टम’नाम से एक टेक्नॉलॉजी को विकसित किया है।
अधिक जानकारी के लिये:https://pib.gov.in/PressReleasePage.aspx?PRID=1719542
महत्वपूर्ण ट्वीट्स
पीआईबी के क्षेत्रीय कार्यालयों से प्राप्त जानकारी
महाराष्ट्र: महाराष्ट्र में रविवार को कोविड-19 की वजह से 974 मौतें दर्ज की गयीं, जिससे मरने वालों की कुल संख्या बढ़कर 81,486 पर पहुंच गयीं, जबकि नये मामलों की संख्या 34,389 के साथ लगातार तीसरे दिन 40,000 से नीचे रही। फिलहाल राज्य में 4,68,109 सक्रिय मामले हैं। मुंबई शहर में 1,535 नए मामले और 60 मौतें दर्ज हुईं। महाराष्ट्र के मुख्यमंत्री श्री उद्धव ठाकरे ने रविवार को राज्य के विभिन्न हिस्सों के 17,000 से अधिक चिकित्सकों को संबोधित किया। मुख्यमंत्री के अलावा, राज्य की कोविड-19 कार्यबल के सदस्यों ने भी ऑनलाइन सम्मेलन में भाग लेने वाले पारिवारिक चिकित्सकों और डॉक्टरों को अपना मार्गदर्शन दिया।
गुजरात: गुजरात राज्य सरकार ने चक्रवाती तूफान तौकते की वजह से राज्य में कोविड टीकाकरण अभियान को 2 दिन के लिये रोक दिया है। रविवार को गुजरात में 8210 नये कोरोनावायरस पॉजिटिव मामले दर्ज किये जिससे कुल संख्या बढ़कर 7,52,619 हो गयी वहीं 82 मौतों से, जिसमें 13 अहमदाबाद में हुई, मरने वालों की कुल संख्या बढ़कर 9121 पर पहुंच गयीं। गुजरात में अब 1,04,908 सक्रिय मामले बचे हैं।
राजस्थान: राजस्थान में बीते 24 घंटों के दौरान राज्य में दर्ज हुए संक्रमण के नये मामलों के मुकाबले ढाई गुना लोग कोविड-19 संक्रमण से मुक्त हो गये हैं। कोविड-19 के दैनिक मामलों में लगातार 9 दिनों से गिरावट देखने को मिल रही है। बीते 24 घंटे में पॉजिटिविटी रेट भी घटकर 15 प्रतिशत पर आ गया है। ग्रामीण क्षेत्रों में संक्रमण की जल्द पहचान के लिये रैपिड एंटीजन जांच की सुविधा शुरू की जा रही है। कोविड महामारी से निपटने के लिये राजस्थान सरकार ने 1000 मेडिकल ऑफिसर और 25,000 पैरा-मेडिकल कर्मियों की अनुबंध के आधार पर तत्काल भर्ती का फैसला किया है।
मध्य प्रदेश: भोपाल में अप्रैल से लगाया गया कोरोना कर्फ्यू 24 मई तक बढ़ा दिया गया है। आवश्यक सेवाओं से जुड़े वाहनों को अनुमति रहेगी। इस बीच टीकाकरण अभियान से जुड़े लोग और टीकाकरण के लिये जाने वालों या अन्य स्वास्थ्य से जुड़ी इमरजेंसी में लोगों को छूट मिलेगी। मध्य प्रदेश में नये कोरोना मामलों में उल्लेखनीय गिरावट दर्ज हुई है। राज्य में कल 7,106 नये मामले सामने आए और 79 लोगों की मौत हुई, जबकि 12,345 लोग संक्रमण से मुक्त हो गये। राज्य में रिकवरी रेट 86.10 प्रतिशत है। राज्य में सक्रिय मरीजों की संख्या 94,652 है। राज्य कापाजिटिविटी रेट घटकर 10.6 प्रतिशत हो गया है।
छत्तीसगढ़: छत्तीसगढ़ में रविवार को 4,888 नये मामले दर्ज किये गये जो कि एक दिन पहले आये 7664 मामलों से कम रहे हैं। इसके साथ ही प्रदेश में संक्रमितों की कुल संख्या 9,12,477 पर पहुंच गयी। ऐसा 44 दिन के बाद हुआ है जब राज्य में एक दिन के मामलों की संख्या 5000 के स्तर से नीचे आयी है। राज्य में कोविड-19पॉजिटिविटी रेट घटकर 9 प्रतिशत हो गया है जो कि 1 मई को 26.1 प्रतिशत था। एक वर्चुअल स्कूल स्थापित किया जा रहा है जिससे कि कोरोना संकट की वजह से बच्चों की शिक्षा प्रभावित न हो। यह वर्चुअल स्कूल छत्तीसगढ़ राज्य ओपन स्कूल के तहत संचालित होगा। इस वर्चुअल स्कूल का पोर्टल एनआईसी द्वारा विकसित किया जा रहा है। इस वर्चुअल स्कूल में दाखिले की प्रक्रिया जल्द शुरू होगी।
गोवा: रविवार को 1314 नये मामलों की पहचान के मुकाबले कुल 3793 कोविड-19 मरीज संक्रमण से मुक्त हो गये हैं, वहीं 43 मरीजों ने अपनी जान गंवा दी। गोवा में मामलों की कुल संख्या 1,35,856 पर पहुंच गयी, वही मरने वालों की कुल संख्या 2099 पर है। अब तक रिकवरी की कुल संख्या बढ़कर 1,05,505 पर पहुंच गयी है, फिलहाल राज्य में 28,252 सक्रिय मामलें हैं।
केरल: राज्य में 18 साल से अधिक आयुवर्ग के लिये टीकाकरण आज से शुरू हुआ। दिल की बीमारी के साथ गंभीर बीमारी वाले लोगों को पहले चरण में प्राथमिकता दी जा रही है। टीका सिर्फ उनको दिया जा रहा है जिन्हें जिला स्तर पर उनके मेडिकल रिकॉर्ड की समीक्षा कर चुना गया है। अब तक प्राथमिकता वाली श्रेणी में 1,90,745 लोगों को पंजीकृत किया गया है। स्वास्थ्य विभाग के द्वारा जिला स्तरीय जांच के बाद सिर्फ 1421 लोगों को टीका लगाने के अनुमति दी गयी। इसी बीच ज्यादा संख्या में मामले दर्ज करने वाले 4 जिलों में कोविड-19 का प्रसार रोकने के लिये तिहरा लॉकडाउन लगा दिया गया है। यह तिरुवनंतपुरम, एर्नाकुलम, त्रिशूर और मलप्पुरम जिलों में लगाया गया है। आवागमन और आवश्यक दुकानों को खोलने पर सख्त प्रतिबंध लगाए गये हैं। जिले की सीमाएं बंद कर दी गयी हैं। बीते दिन 25.61 प्रतिशत की टीपीआर के साथ कुल मिलाकर, 29,704 नये मामले दर्ज किये गये। राज्य में अब तक कुल 84,90,005 लोगों का टीकाकरण किया जा चुका है। इसमें से 64,86,511 को पहली खुराक और 20,03,494 को दूसरी खुराक लगी है।
तमिलनाडु: तमिलनाडु को एम्सटर्डम से ऑक्सीजन मिली: राज्य को एम्सटर्डम से 20 टन प्रत्येक की क्षमता वाले ऑक्सीजन के चार क्रायोजनिक कंटेनर मिले हैं। दक्षिणी रेलवे ने रविवार को कहा कि राज्य को झारखंड से अपनी तीसरी ऑक्सीजन एक्सप्रेस मिली है, जिससे दक्षिणी राज्य को आपूर्ति की गयी कुल मेडिकल ऑक्सीजन 151.4 टन हो गई है। वेदांता लिमिटेड के स्वामित्व वाले स्टरलाइट कॉपर प्लांट ने अपने ऑक्सीजन प्लांट के कोल्ड बॉक्स में विकसित तकनीकी गड़बड़ी को दूर करने के लिए इसरो के विशेषज्ञों की मदद ली है। गड़बडी से मेडिकल ऑक्सीजन का उत्पादन रुक गया है। तमिलना़डु सरकार ने महामारी से निपटने के उपाय सुझाने के लिए सर्वदलीय पैनल का गठन किया। इस बीच केंद्र शासित प्रदेश पुडुचेरी ने पिछले 24 घंटों में 32 मौतें दर्ज कीं, जो अब तक किसी एक दिन में दर्ज की गयी सबसे अधिक संख्या है, जिससे रविवार को मरने वालों की कुल संख्या बढ़कर 1,151 हो गयी, जबकि 9,446 परीक्षणों में 1,961 नए मामलों का पता चला। तमिलनाडु में रविवार को कोविड के 33,181 नये मामले और 311 मौतें दर्ज हुईं। राज्य में मरने वालों की कुल संख्या 17,670 है। राज्य में फिलहाल 2,19,342 सक्रिय मामले हैं, जिनमें से चेन्नई के 47,330 मामले शामिल हैं। अब तक राज्य भर में 69,41,944 को टीका लग चुका है। इसमें से 50,43,505 को टीके की पहली खुराक और 18,98,439 को टीके की दूसरी खुराक मिली है।
कर्नाटक: मार्च के मध्य से जब राज्य में दूसरी लहर में बढ़त दर्ज होनी शुरू हुई थी, पहली बार सक्रिय मामलों की संख्या में गिरावट देखने को मिली है। यहां तक कि कर्नाटक ने अपने दैनिक डिस्चार्ज की उच्चतम संख्या दर्ज की, जो कि रविवार को दर्ज किए गए कोविड के नये मामलों की तुलना में लगभग 5,000 अधिक थी। 16 मई 2021 के लिए जारी राज्य सरकार के बुलेटिन के अनुसार, दर्ज हुए नए मामले: 31,531; कुल सक्रिय मामले: 6,00,147; कोविड से नयी मौतें: 403; कोविड से कुल मौतें: 21,837। राज्य में कल 17,462 लोगों को टीका लगाने के साथ अब तक कुल 1,11,88,143 लोगों का टीकाकरण हो चुका है। राज्य सरकार ने मौजूदा मामलों के प्रभावी प्रबंधन के लिए शहरी क्षेत्रों में डिसेंट्रलाइज्ड ट्राइएज सेंटर  बनाने का निर्णय लिया है। केंद्रीय मंत्री श्री सदानंद गौड़ा ने कहा कि राज्य को रेमडिसिविर की 4.25 लाख शीशियां वितरित की गई हैं।
आंध्रप्रदेश: राज्य में बीते 24 घंटों के दौरान 101 मौतों के साथ 94,550 नमूनों के परीक्षण में कोविड-19 के 24,171 नए मामले दर्ज हुए, जबकि 21,101 संक्रमण मुक्त हो गये। कुल मामले: 14,35,491; सक्रिय मामले: 2,10,436; संक्रमण मुक्त हुए: 12,15,683; मृत्युः 9372 । राज्य में कल तक कोविड वैक्सीन की कुल 75,13,031 खुराकें दी जा चुकी हैं, जिनमें 53,37,775 पहली खुराक और 21,75,256 दूसरी खुराक शामिल हैं। रविवार को चार कंटेनर टैंकरों में 76.39 मीट्रिक टन एलएमओ के साथ दूसरी ऑक्सीजन एक्सप्रेस गुंटूर पहुंची। राज्य सरकार ने कर्फ्यू को मई अंत तक बढ़ाने का फैसला किया है। मुख्यमंत्री श्री वाई एस जगन मोहन रेड्डी की अध्यक्षता में आज हुई बैठक में इस बारे में निर्णय लिया गया। राज्य सरकार ने कोरोनावायरस से मरने वालों के अंतिम संस्कार के लिये 15,000 रुपये देने का आदेश जारी किया है।
तेलंगाना: राज्य में टीके की अनुपलब्धता की वजह से राज्य स्वास्थ्य विभाग ने 45 साल से ऊपर के लोगों को दूसरी खुराक देने के टीकाकरण अभियान को स्थगित कर दिया है। ओडिशा से 120 टन लिक्विड मेडिकल ऑक्सीजन  से भरे छह कंटेनर टैंकरों के साथ छठी ऑक्सीजन एक्सप्रेस कल हैदराबाद पहुंची। रूस के कोविड -19 वैक्सीन स्पुतनिक-वी के दूसरे बैच की 60,000 खुराक कल हैदराबाद पहुंची। इस बीच, कल 3,816 नए मामले और 27 मौतें दर्ज हुईं, जिससे राज्य में कुल पॉजिटिव मामलों की संख्या बढ़कर 5,28,823 और मरने वालों की संख्या 2,955 हो गई। राज्य में सक्रिय मामलों की संख्या 50,969 है।
असम: मुख्यमंत्री श्री हिमंत बिस्वा सरमा ने कहा कि असम सरकार कोविड-19 संक्रमण की श्रंखला को तोड़ने के लिये जिलों के बीच लोगों के आवागमन को 15 दिन के लिये प्रतिबंधित करने की योजना बना रही है, हालांकि राज्य में पूर्ण लॉकडाउन पर अभी तक कोई फैसला नहीं हुआ है। रविवार को कोविड -19 संक्रमण की वजह से राज्य में 56 लोगों ने अपनी जान गंवा दी। राज्य ने 8.51 प्रतिशत पॉजिटिविटी रेट के साथ 42,884 परीक्षण में 3,650 नए मामले दर्ज किये। कामरूप मेट्रो ने 1,197पॉजिटिव मामले दर्ज किए। केंद्रीय स्वास्थ्य मंत्रालय ने इस जानकारी पर चिंता व्यक्त की है कि असम के 25 जिलों और अरुणाचल प्रदेश के 13 जिलों में कोविड मामलों कापॉजिटिविटी रेट10 प्रतिशत से ज्यादा है। मेडिकल कॉलेजों और अन्य अस्पतालों में रात के दौरान कोविड रोगियों की मृत्यु की उच्च दर से चिंतित मुख्यमंत्री श्री हिमंत बिस्वा सरमा ने कहा है कि वरिष्ठ डॉक्टरों को भी रात में ड्यूटी पर आना चाहिए। वो प्रत्येक अस्पताल के वार्ड में सीसीटीवी कैमरे लगाने के भी पक्ष में हैं, जहां कोविड-19 रोगियों का इलाज चल रहा है।
मणिपुर: पिछले 24 घंटों में 677 दैनिक मामले और 16 मौतें। मुख्यमंत्री श्री एन बीरेन सिंह ने घोषणा की है कि क्रायोजेनिक लिक्विड मेडिकल ऑक्सीजन  के 10 केएल टैंक जेएनआईएमएस अस्पताल में स्थापित किए जाएंगे। राज्य में महामारी की दूसरीलहर की वजह से मेडिकल ऑक्सीजन की बढ़ती जरूरत से निपटने के लिये जनजातीय मामले और हिल्स विभाग जल्द ही ऑक्सीजन संयंत्रों के लिए आदेश जारी करेगा जो छह पहाड़ी जिलों में स्थापित किए जाएंगे: टीए और हिल्स मंत्री वुंगज़ागिन वाल्टे। राज्य 18-44 आयु वर्ग के लोगों का टीकाकरण शुरू करने के लिए तैयार है। 18-44 आयुवर्ग के लोगों का टीकाकरण 16 केंद्रों पर होगा।
मेघालय: मेघालय सरकार ने रविवार को कहा कि राज्य में कोविड-19 के सक्रिय मामले मई के अंत तक 10,000 तक पहुंच सकते हैं। स्वास्थ्य एवं परिवार कल्याण के मुख्य सचिव संपत कुमार ने कहा 'मौजूदा रुझानों के अनुसार इस माह के अंत तक सक्रिय मामलों की संख्या 8000 से लेकर 10000 से कम नहीं होगी"। रविवार को मेघालय में 569 नये मामले दर्ज किये गये हैं, जिससे सक्रिय मामलों की संख्या 4534 पहुंच गयी। राज्य में मरने वालों की अधिक संख्या भी दर्ज हुई, बीते 24 घंटे में 19 मौतों के साथ मरने वालों की कुल संख्या 320 पर पहुंच गयी।
सिक्किम: महामारी से लड़ने के लिये सेना का सिक्किम को मदद का प्रस्ताव: मेजर जनरल रोहित स्वाहने, जनरल कमांडिंग ऑफिसर, ब्लैक कैट डिवीजन ने सिक्किम के मुख्यमंत्री श्री प्रेम सिंह तमांग से उनके सरकारी आवास पर मुलाकात की। बातचीत के दौरान उन्होंने राज्य में वर्तमान कोविड स्थिति पर चर्चा की और महामारी से लड़ने के लिए संयुक्त दृष्टिकोण का प्रस्ताव रखा। सशस्त्र सेनाओं ने सिक्किम में कम गंभीर मामलों के इलाज के लिये 40 बेड के आइसोलेशन सेंटर, नागरिक चिकित्सा उपकरणों जैसे एम्बुलेंस आदि की मरम्मत और पूर्वी जिले के ऊंचाई वाले क्षेत्रों में टीकाकरण के लिए नागरिक अधिकारियों को मदद की पेशकश की। सिक्किम में 18 साल से अधिक की आयु वर्ग के लिए टीकाकरण शुरू हो गया है। सिक्किम में 340 नये मामले और 2 मौतों के साथ 252 संक्रमण मुक्त हुये हैं।
त्रिपुरा: बीते 24 घंटों में 10 मौतों के साथ 761पॉजिटिव मामले दर्ज किए गए, जो पिछले साल से अब तक दर्ज किए गए सबसे अधिक मामले हैं। मरने वालों की संख्या और पॉजिटिव मामलों में पश्चिम त्रिपुरा शीर्ष पर है। इस बीच राज्य सरकार ने 17 से 26 मई तक कोरोना कर्फ्यू की घोषणा की। जबकि राज्य में 6 शहरी स्थानीय निकाय और एक गांव को कंटेनमेंट जोन घोषित किया गया है।
नागालैंड: 13 और मौतों के साथ नागालैंड में मरने वालों की संख्या 209 हो गई है, जिसमें 11 मामलों में पहले से एक से ज्यादा गंभीर बीमारियां भी थीं। रविवार को 241 नये मामले सामने आए। सक्रिय मामले 4,100 हैं और संक्रमितों की कुल संख्या 18,076 है। नागालैंड में अब तक कोविड वैक्सीन की कुल 2,39,817 खुराकें दी जा चुकी हैं। उनमें से 1,86,050 पहली खुराक हैं जबकि 53,767 दूसरी खुराक हैं। कोविशील्ड की 39,000 खुराक की एक और खेप 15 मई को राज्य को मिली। राज्य को 10-15 दिनों के भीतर 2000 की संख्या में दो प्रकार के ऑक्सीजन सिलेंडरों की भी प्राप्ति होगी। केंद्र ने रेमडेसिविर के आवंटन में पर्याप्त वृद्धि की है। नागालैंड, मेघालय और त्रिपुरा को 5000 शीशियां, अरुणाचल और मिजोरम में प्रत्येक को 4000 शीशियां, मणिपुर को 6000 शीशियाँ और असम को 60,000 शीशियाँ मिलेंगी।
पंजाब: परीक्षण में पॉजिटिव पाये गये रोगियों की कुल संख्या 497705 है। सक्रिय मामलों की संख्या 75478 है। कुल मौतों की संख्या 11895 है। कोविड 19टीके की पहली खुराक पाने वालों  की कुल संख्या 828472 है। कोविड-19 टीके की दूसरी खुराक पाने वालों  की कुल संख्या 239834 है। 45 साल से ऊपर टीके की पहली खुराक पाने वालों की संख्या 2601054 है। 45 साल से ऊपर टीके की दूसरी खुराक पाने वालों की संख्या 432892 है।
हरियाणा: अब तक पॉजिटिव पाये गये नमूनों की कुल संख्या 694427 है। सक्रिय कोविड-19 मरीजों की कुल संख्या 90066 है। मरने वालों की कुल संख्या 6685 है। आज की तारीख तक कुल 4896395 को टीका लगाया जा चुका है।
चंडीगढ़: प्रयोगशाला से पुष्टि हुए कुल कोविड -19 मामले 55367 हैं। सक्रिय मामलों की कुल संख्या 7644 है। आज की तारीख तक कोविड-19 से मरने वालों की संख्या 635 है।
हिमाचलप्रदेश: आज की तारीख तक कोविड पॉजिटिव पाये गये मरीजों की कुल संख्या 160240 है। सक्रिय मामलों की कुल संख्या 36909 है। अब तक मरने वालों की कुल संख्या 2311 है।
एमजी/एएम/एसएस/डीसी
(Visitor Counter : 144